**Drejtuar: AGJENCIVE TË SPECIALIZUARA/ORGANEVE TË MEDIAS VIZIVE**

Agjencia Kombëtare e Turizmit ka parashikuar të realizojë **prodhimin dhe transmetimin e videove promovuese (SPOTE) në kuadër të promovimit të Shqipërisë Turistike, ku përfshihen resurset e saj kulturore, natyrore, historike dhe të traditës në post pandemi, si dhe krijimi i artikujve promovues** **të bazuar në sitet UNESCO të cilët janë efikas në komunikimin online në gjuhën angleze.**

Mbështetur në ligjin Nr. 162/2020 “Për prokurimin publik”, neni 7 pika 1/b dhe në VKM Nr. 1195, datë 05.08.2008 “Për blerjen, zhvillimin, prodhimin dhe bashkëprodhimin e programeve të reklamave për transmetimin nga operatorët radiotelevizivë ose botim në median e shkruar dhe për kontratat me kohë transmetimi nga organet e Administratës shteterore”, **Agjencia Kombëtare e Turizmit ka planifikuar të zhvillojë procedurën (për negociata) me objekt** **“Prodhimin dhe transmetimin e videove promovuese (SPOTE) në kuadër të promovimit të Shqipërisë Turistike, ku përfshihen resurset e saj kulturore, natyrore, historike dhe të traditës në post pandemi, si dhe krijimi i artikujve promovues të bazuar në sitet UNESCO të cilët janë efikas në komunikimin online në gjuhën angleze**

**OBJEKTI**

**Përshkrimi i punës:**

1. **Prodhimin dhe transmetimin e videove promovuese (SPOTE) në kuadër të promovimit të Shqipërisë Turistike, ku përfshihen resurset e saj kulturore, natyrore, historike dhe të traditës në post pandemi, si dhe krijimi i artikujve promovues** **të bazuar në sitet UNESCO të cilët janë efikas në komunikimin online në gjuhën angleze.**

**Fondi limit i përcaktuar:**fondi limit i procedurës së prokurimit është në vlerën:  **14.400.000 (katërmbëdhjete milion e katërqind mijë ) lekë me Tvsh.**

**Afati përfundimtar**për paraqitjen e konfirmimeve nga media e shkruar/agjencia e specializuar është më datë **07/12/2021, ora 11:00.**

**Konfirmimet për vazhdimin e negociatave:**Konfirmimet duhet të vijnë të gjitha të mbyllura në zarf jotransparent, në një ditë të vetme, të firmosura dhe vulosura në emrin dhe adresën e subjektit dhe me shënimin: Mos e hapni, me përjashtim të rasteve kur është i pranishëm komisioni i vlerësimit të ofertave dhe jo përpara datës **07/12/2021, ora 11:00.**

Në rast të kundërt ato do të refuzohen dhe do të kthehen të pahapura.

Rrjedhimisht jeni të lutur të paraqesni pranë Autoritetit tonë kontraktor:

**Emri dhe adresa e autoritetit kontraktor**

Emri: Agjencia Kombëtare e Turizmit

Adresa: Bulevardi “Gjergj Fishta”, pallati Shallvaret A/12, Tiranë

Adresa e Internetit: [www.akt.gov.al](https://www.akt.gov.al/)

Në emër të: Komisioni për ndjekjen e procedurave për **“Prodhimin dhe transmetimin e videove promovuese (SPOTE) në kuadër të promovimit të Shqipërisë Turistike, ku përfshihen resurset e saj kulturore, natyrore, historike dhe të traditës në post pandemi, si dhe krijimi i artikujve promovues të bazuar në sitet UNESCO të cilët janë efikas në komunikimin online në gjuhën angleze .**

Email: alina.starova@akt.gov.al

**Gjuha për hartimin e ofertave është: Shqip**

**Termat e referencës :**

**Qëllimi i kësaj fushate është:**“Prodhimin dhe transmetimin e videove promovuese (SPOTE) në kuadër të promovimit të Shqipërisë Turistike, ku përfshihen resurset e saj kulturore, natyrore, historike dhe të traditës në post pandemi, si dhe krijimi i artikujve promovues të bazuar në sitet UNESCO të cilët janë efikas në komunikimin online në gjuhën angleze.

**1.Përshkrimi:**

**Prodhimin dhe transmetimin e videove promovuese (SPOTE) në kuadër të promovimit të Shqipërisë Turistike, ku përfshihen resurset e saj kulturore, natyrore, historike dhe të traditës në post pandemi**

Videot peomovuese duhet të përmbajë në fokus të përgjithshëm Turizmin Shqiptar:

Spotet duhet të realizohen në përputhje me standarded dhe teknikat më të avancuara të filmimeve të kësaj natyre dhe duhet të jetë i përshtatshëm për formatin e transmetimit Full HD.

Video duhet të përmbajë në Skript gjithashtu, ku përshkruhen me zë nga një narrator, vlerat e turizmit shqiptar si per publikun e brendshëm ashtu edhe për atë ndërkombëtar.

Ky skript, përvec elementeve te turizmit, përfshin dhe mesazhe sensibilizuese në funksion të mjedisit dhe gjithashtu do të përshkruajë edhe masat e ndërmarra nga autotitetet publike në periudhën post pandemike.

Videot promovuese (Spote) duhet të jenë 6 në total:

1. **Prodhimi i spotit me temë: Mjedis i pastër**
* – Gjatësia mesatarisht 60 sekonda,
* – Cilësia full HD,
* – Kualiteti 4K,
* – Titrim në Anglisht,
* – Voice Over Profesional
1. **Prodhimi i spotit me temë: Boutique Albania**
* – Gjatësia mesatarisht 40 sekonda,
* – Cilësia full HD,
* – Kualiteti 4K,
* – Titrim në Anglisht,
* – Voice Over Profesional
1. **Prodhimi i spotit me temë: Tirana Dinamike**
* – Gjatësia mesatarisht 40 sekonda,
* – Cilësia full HD,
* – Kualiteti 4K,
* – Titrim në Anglisht,
* – Voice Over Profesional
1. **Prodhimi i spotit me temë: Covid Free Albania**
* – Gjatësia mesatarisht 30-40 sekonda,
* – Cilësia full HD,
* – Kualiteti 4K,
* – Titrim në Anglisht,
* – Voice Over Profesional
* **Katër Spotet sipërcituara pasi të jenë realizuar duhet të transmetohen në të paktën një TV kombëtar dhe në të paktën një ekran ndricues publicitar ( citylights) gjatë datave 24 -30 dhjetor 2021.**
1. **Prodhimi i spotit me temë: Shqipëria Parajsa e Organizimit të Eventeve**
* – Gjatësia mesatarisht 30-40 sekonda,
* – Cilësia full HD,
* – Kualiteti 4K,
* – Titrim në Anglisht,
* – Voice Over Profesional
1. **Prodhimi i spotit me temë: Albania Speaks all your Languages**
* – Gjatësia mesatarisht 30-40 sekonda,
* – Cilësia full HD,
* – Kualiteti 4K,
* – Titrim në Anglisht,
* – Voice Over Profesional
* **Dy Spotet sipërcituara pasi të jenë realizuar, do të shërbejne si material për databazën e AKT-së, do të publikohen në faqet zyrtare të Agjencisë Kombëtare të Turizmit, do ti shpërndahen Ambasadave tona jashtë vendit si dhe do të përdoren në të gjitha panairet ndërkombëtare, eventet e ndryshme ndërkombëtare dhe kombëtare që AKT ka planifikuar të zhvillojë në vitin 2022.**

Spotet duhet të realizohen në përputhje me standardet dhe teknikat më të avancuara të filmimeve me kualitet 4K dhe Full HD.

Pamjet që do të regjistrohen gjatë periudhës së xhirimeve duhet të jenë eksluzive. Xhirimet duhet të përmbajnë:

* Sekuenca të filmuara me kamera në lartësi nëpërmjet dronit ose Helikopterit.
* Sekuenca të filmuara në nivelin e syrit apo të tokës
* Sekuenca të filmuara nën ujë
* Sekuenca ku integrohen pamjet natyrore me praninë e popullsisë shqiptare
* Sekuenca ku pasqyrohen masat e marra per pastrimin e mjedisit
* **Sekuencat e sipërcituara nuk është e nevojshme të jenë të gjitha në një spot, mjafton njëra prej sekuencave.**

Efektet audio (SFX) dhe kolona zanore duhet të përmbushin standardin teknik sipas parametrave :48 khz dhe 24 bit depth

Efektet audio dhe efektet muzikore në përmbajtje të materialit përdundimtar duhet të jenë të trajtuar posacerisht per Spotin Tv dhe të zotërojnë të gjitha të drejtat e rezervuara të përdorimit të pakufizuar si në aspektin gjeografik ashtu edhe në aspektin kohor.

Spoti duhet të përmbajë sloganin kryesor, logon zyrtare të turizmit shqiptar dhe ëebsite zyrtar të turizmit Albania.al

Spoti duhet të ketë në përbërje të tij tekst përshkrues në gjuhën angleze.

OE duhet të krijojë dhe dorëzojë dhe variantet e spoteve të përkthyer me titra në gjuhët:

Shqip, Anglisht, Italisht, Gjermanisht, Frengjisht, Rusisht, Kineze.

OE duhet të sigurojë të gjithë infrastrukturën e nevojshme për realizimin e Spotit TV, transportin, stafin, lejet e xhirimit në secilat prej pikave turistike të vendit.

Materialet e spotit TV duhet të dorëzohen në Formatin HD

Materialet e përshtatura për transmetim duhet të dorëzohen në format VIDEO HD1080, Format MP4 kopje në DVD/USB.

**2.Përshkrimi:**

**Krijimi i të paktën 8 artikujve promovues të bazuar në sitet UNESCO të cilët janë efikas në komunikimin online në gjuhën angleze.**

Krijimi i të paktën 8 artikujve promovues të shkurtër të bazuar në sitet UNESCO të cilët janë efikas në komunikimin online që janë efikas në komunikimin online në gjuhen angleze, të cilat do ndahen si më poshtë:

* **4 Artikuj për sitet UNESCO ekzistuese**
* **4 Artikuj për site të cilat kanë potencial për të hyrë në UNESCO**

Këto artikuj do të publikohen nëpërmjet krijimit i fushatave në facebook dhe instagram me tekst, foto që do të shfaqen si “sponsored links” në audiencat që kanë interes turizmin.

Këto artikuj do të publikohen në faqen www.albania.al duke rritur rankimin e faqes, si dhe në rrjetet sociale të Agjencisë Kombëtare të Turizmit.

**INFORMACION DHE KËRKESA SPECIFIKE NË LIDHJE ME OPERATORIN EKONOMIK**

**1.   KRITERET E PËRGJITHSHME TË PRANIMIT/KUALIFIKIMIT**

**Dokumentacion ligjor që duhet paraqitur si kriter kualifikues:**

1. Ofertuesi duhet të deklarojë se:

a) është i regjistruar në regjistrin tregtar sipas legjislacionit të vendit ku ushtron aktivitetin, ose sipas legjislacionit tё posaçёm nё rastin e një organizate jofitimprurëse, ka në fushën e veprimtarisë objektin e prokurimit, dhe ka statusin aktiv;

b) nuk është në proces falimentimi (status aktiv);

c) nuk është dënuar për ndonjë vepër penale, në përputhje me nenin 76/1 të LPP-së;

ç) personi (personat) që veprojnë si anëtar i organit administrativ, drejtori ose mbikëqyrësi, aksioneri ose ortaku, ose që ka fuqi përfaqësuese, vendimmarrëse ose kontrolluese brenda Operatorit Ekonomik, nuk është i dënuar ose nuk ka qenë i dënuar nga një vendimi i gjykatës i formës së prerë për çdo vepër penale, të përcaktuar në nenin 76/1 të LPP-së;

d) nuk është dënuar me vendim gjyqësor të formës së prerë në lidhje me veprimtarinë profesionale;

dh) nuk ka pagesa të pashlyera të taksave dhe kontributeve të sigurimeve shoqërore, ose ndodhet në një prej kushteve të parashikuara në nenin 76/2 të LPP-së;

e) ka paguar energjinë elektrike dhe plotëson kërkesat që burojnë nga legjislacioni në fuqi. Ky informacion kërkohet për Operatorët Ekonomikë, të cilët operojnë në territorin e Republikës së Shqipërisë.

f) nuk është në kushtet e konfliktit të interesit, sipas legjislacionit në fuqi;

g) ushtron veprimtarinë në përputhje me legjislacionin përkatës mjedisor, social dhe të punës;

gj) ka paraqitur një Ofertë të pavarur, sipas kërkesave të legjislacionit në fuqi;

h) kryen aktivitetin në përputhje me kërkesat e legjislacionit në fuqi.

i) nuk ka në cilësinë e anëtarit të organit të administrimit, drejtues ose mbikëqyrës i atij, aksionar ose ortak, ose me kompetenca përfaqësuese, vendimmarrjeje ose kontrolluese brenda tij persona të cilët janë/kanë qenë në këtë cilësi në një operator ekonomik të përjashtuar nga e drejta për të përfituar fonde publike, me vendim të Agjencisë së Prokurimit Publik, gjatë kohës që ky vendim është në fuqi.

Këto kritere duhet të përmbushen me paraqitjen e Formularit Përmbledhës të Vetëdeklarimit të operatorit ekonomik në ditën e hapjes së Ofertës, sipas Shtojcës 1.

Nëse gjuha e përdorur në procedurë është gjuha shqipe, atëherë dokumentet e gjuhës së huaj duhet të shoqërohen nga një përkthim i noterizuar në shqip.

Në cdo rast, autoriteti kontraktor ka të drejtë të kryejë verifikimet e nevojshme mbi vërtetësinë e informacionit të deklaruar nga Operatori Ekonomik sa më sipër.

1. Vërtetimin që konfirmon shlyerjen e të gjitha detyrimeve të maturuara të energjisë elektrike të kontratave të energjisë që ka operatori ekonomik që është i regjistruar në Shqipëri.
2. Vërtetim për shlyerjen e taksave vendore, pranë njësisë së qeverisjes vendore ku operatori ekonomik është i regjistruar.

**2.Kapaciteti teknik:**

* 1. Për të provuar kapacitetet financiare dhe ekonomike, operatori ekonomik ofertues duhet të ketë xhiro minimale vjetore të realizuar, për periudhën e 3 (tre) viteve të fundit financiare, te paktën 40% e fondit limit.
* Si prove per plotesimin e ketij kriteri kualifikues, operatori ekonomik ofertues duhet te disponoje vertetim nga Administrata Tatimore ku te tregohet xhiroja vjetore per vitet e siperpermendura dhe kopje të certifikuara të bilanceve ku të paktën në dy bilance të njëpasnjëshme, nuk ka raport negativ ndërmjet aktivit dhe pasivit.
	1. Operatori ekonomik ofertues duhet te kete realizuar gjate tri viteve te fundit nga data e shpalljes së njoftimit, kontrata te ngjashme ne nje vlere jo më pak se 40% të fondit limit që prokurohet.

Kjo do të vërtetohet me dokumentat e mëposhtme:

* Për kontrata me nje ent publik, kerkohen vërtetime të lëshuara nga ky i fundit, për përmbushjen me sukses të kontratës, ku të shënohen vlera, afati i përfundimit të kontratës ose/dhe fatura tatimore të shitjes, të plotësuara sipas kërkesave të legjislacionit në fuqi, ku shënohen datat, shumat dhe sasitë e mallrave të furnizuara.
* Në rastin e përvojës së mëparshme të realizuar me sektorin privat, si dëshmi pranohen vetëm fatura tatimore të shitjes, të plotësuara sipas kërkesave të legjislacionit në fuqi, dhe të deklaruara në organet tatimore, ku shënohen datat, shumat dhe sasitë e mallrave të furnizuara.
	1. Deklaratë mbi përmbushjen e specifikimeve teknike, me te cilen merr persiper se ka kapacitetet e nevojshme për të konceptuar, realizuar dhe siguruar transmetimin e spoteve.
	2. OE duhet të ketë në përbërje të stafit të tij të punësuar minimalisht 30 punonjës, fakt të cilin duhet ta vërtetojë me paraqitjen e CV, listë pagesave te sigurimeve shoqërore te tre muave te fundit.
	3. Operatori ekonomik ofertues duhet te jete i pajisur dhe te paraqese certifikaten perkatese te vlefshme te ISO-ve, (te perkthyer ne shqip dhe te noterizuar) te leshuar nga organizmat e vleresimit te konformitetit, te akredituara nga DPA, ose organizma nderkombetare akreditues te njohur nga Republika e Shqiperise, si me poshte:
* ISO 9001 “Për Sistemin e Menaxhimit të Cilesise”, objekti i se ciles te kete lidhje me produktet profesionale në turizëm.
* ISO 28000 “Për Specifikimet për Sistemin e Menaxhimit të Sigurisë për Zinxhirin e Furnizimit”, objekti i se ciles te kete lidhje me produktet profesionale në turizëm.

* Formularin e Ofertës Ekonomike sipas Shtojces nr 2.

**Të gjitha dokumentat duhet të jenë origjinale ose kopje të noterizuara të tyre të lëshuara jo më vonë se 3 (tre) muaj nga data e hapjes së tenderit. Rastet e mos-dorëzimit të një dokumenti, ose të dokumentave të rreme e të pasakta, konsiderohen si kushte për skualifikim.**

**Afati i realizimit të shërbimit do të jetë sipas kërkesave të autoritetit kontraktor duke filluar nga nënshkrimi i kontratës dhe sipas specifikimeve teknike ne Ftesën për Ofertë.**

Në ofertën e tij, ofertuesi duhet të paraqesë të dhënat e plota të personit të kontaktit.

Përzgjedhja e ofertave do të bëhet sipas pikës nr. 7 dhe 12, të VKM nr.1195 datë 05.08.2008.

**Kriteret e Vlerësimit**

* dokumentacioni ligjor i paraqitur
* eksperienca e mëparshme e operatorit ekonomik
* çmimi më i ulët, i ofruar nga organi i masmedias

**Vlerësohet me 50 pikë dokumentacioni ligjor i paraqitur**

**Vlerësohet me 30 pikë eksperienca e mëparshme e operatorit ekonomik**

**Vlerësohet me 20 pikë çmimi i ofruar nga organi i masmedias/agjencia e specializuar.**

Oferta ekonomike do të jetë e paraqitur në lekë, pa TVSH.

Ofertuesit kanë të drejtë të marrin pjesë në procesin e hapjes së ofertave, përfaqësuesit apo personat me autorizim.

Ofertat duhet të jenë të mbyllura në zarf, të vulosura dhe do të dorëzohen nga përfaqësuesit e shoqerive zyrtarisht pranë Agjencisë Kombëtare të Turizmit, Zyra e Protokollit, para orës së përcaktuar.

Komisioni nuk do të pranojë asnjë ofertë e cila do të dorëzohet përtej afatit të përcaktuar dhe jo në përputhje me kërkesat e mësipërme.

Këtë ftesë për negociata mund ta gjeni dhe në faqen e internetit të Agjencisë Kombëtare të Turizmit, në adresën: [www.akt.gov.al](https://www.akt.gov.al/)

**Jemi në pritje të konfirmimit tuaj për negocim.**